wickkiey/tamil-wikipedia-chunked huggingface dataset:
# ஜார்ஜியாவின் குடியரசுத் தலைவர்

## அதிகாரங்களும் பணிகளும்

இவரே நாட்டின் தலைவர் ஆவார். இவர் வெளியுறவுக் கொள்கைகளை செயல்படுத்துவதிலும், உள்நாட்டு ஒருமைப்பாட்டை காப்பதிலும் கவனம் செலுத்துவார். வெளிநாடுகள் உடனான் உறவுகளை மேம்படுத்தக்கூடிய, ஜோர்ஜியாவின் மூத்த பிரதிநிதியாக குடியரசுத் தலைவர் செயல்படுவார். உள்ளாட்சி அமைப்புகள் அரசமைப்புச் சட்டத்துக்கு ஏற்ப செயல்படுவதை உறுதிபடுத்தும் பொறுப்பும் இவருக்கு உண்டு.  
குடியரசுத் தலைவர் ஐந்தாண்டுகளுக்கு ஒரு முறை தேர்ந்தெடுக்கப்படுவார். ஜோர்ஜியாவின் குடிமகனாகவோ குடிமகளாகவோ இருந்து வாக்களிக்கும் உரிமையை பெற்று இருக்கும் ஒருவர், 35 வயதை அடைந்திருந்தால் குடியரசுத் தலைவராகும் தகுதியைப் பெறுகிறார். இவர் குறைந்தது 15 ஆண்டுகள் ஜோர்ஜியாவில் வசித்திருக்க வேண்டும். குடியரசுத் தலைவர் வேறு எந்த அரசுப் பொறுப்பிலும் இருக்கக் கூடாது. மற்ற நிறுவனங்களில் இருந்து சம்பளம் பெறக் கூடாது.
# ஜார்ஜியாவின் குடியரசுத் தலைவர்

## உறுதிமொழி

குடியரசுத் தலைவருக்கான தேர்தல் முடிந்ததும் வரும் மூன்றாவது ஞாயிற்றுக்கிழமையன்று, நாட்டின் முன்னிலையிலும், கடவுளின் முன்னிலையும் உறுதிமொழி ஏற்பார்.  
ஜோர்ஜியாவின் குடியரசுத் தலைவராக பொறுப்பேற்றுக் கொண்ட நான்,
ஜோர்ஜியாவின் அரசமைப்புச் சட்டத்தை போற்றி, அதன்வழி நடப்பதாகவும்,
நாட்டின் ஒற்றுமையை பேணி காப்பதாகவும்,
கடவுளின் மீது ஆணையிட்டு சொல்கிறேன்.
குடியரசுத் தலைவருக்கான அனைத்து பணிகளையும் செவ்வனே செய்வேன்
என்று உறுதி அளிக்கிறேன்.
மக்கள் நலத்தையும், பாதுகாப்பையும் உறுதி செய்வேன்.''
# ஜார்ஜியாவின் குடியரசுத் தலைவர்

## வரலாறு

சோவியத் ஒன்றியத்தில் இருந்து 1991ஆம் ஆண்டின் ஏப்ரல் ஒன்பதாம் நாளில் ஜோர்ஜியா தனி நாடாக பிரிந்தது. அப்போதே ஜோர்ஜியாவின் உச்சமன்றம் (நீதிமன்றம் அல்ல) குடியரசுத் தலைவர் பதவியை உருவாக்கும் பொறுப்பை ஏற்றுக் கொண்டது. அப்போது சுவியாடு கம்சகுர்தியா என்பவர் பதவியேற்றார். இவருக்கு பின்னர் எதுவார்து செவர்துநாத்சே பதவியில் இருந்தார். 2004ஆம் ஆண்டில் குடியரசுத் தலைவராகப் பொறுப்பேற்ற மிக்கைல் சாக்கஷ்விலி இறுதியாக பதவியில் இருந்தார். தற்போதைய குடியரசுத் தலைவராக ஜியோர்ஜி மார்கவேலஷ்விலி பதவியில் உள்ளார்.
# சிறந்த பின்னணிப் பாடகருக்கான பிலிம்பேர் விருது – தமிழ்

**சிறந்த பின்னணிப் பாடகருக்கான பிலிம்பேர் விருது – தமிழ்** என்பது பிலிம்பேர் என்ற இதழால் 2005 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான பாடல்களை பாடும் பின்னணிப் பாடகருக்கு வழங்கப்படுகிறது.
# சிறந்த பின்னணிப் பாடகருக்கான பிலிம்பேர் விருது – தமிழ்

## விருது வென்றவர்கள்

| பாடல் |  |  |  |
| --- | --- | --- | --- |
| 2018 | சித் ஸ்ரீராம் | *பியார் பிரேமா காதல்* | "ஏய் பெண்ணே " |
| 2016 | சுந்தராயர் | *ஜோக்கர்* | "ஜாஸ்மின் யூ" |
| 2014 | பிரதீப் குமார் | *மெட்ராஸ்* | "ஆகாயம் தீப்பிடித்தா" |
| 2012 | தனுஷ் | *3* | "வொய் திஸ் கொலவெறி டி" |
| 2010 | கார்த்திக் | *ராவணன்* | "உசுரே போகுதே" |
| 2008 | நரேஷ் ஐயர் | *வாரணம் ஆயிரம்* | "முன்தினம் பார்த்தேனே" |
| 2006 | கானா உலகநாதன் | *சித்திரம் பேசுதடி* | "வாளைமீனுக்கும்" |
# மாலத்தீவுகளில் சுற்றுலா

**மாலத்தீவுகளில் சுற்றுலா** *(Tourism in the Maldives Tourism)* மிகப்பெரிய பொருளாதாரத்தை ஈட்டித்த்ரும் தொழிற்சாலையாக இருக்கிறது. நாட்டின் மூன்றாவது துறையில் வேலைவாய்ப்பை உருவாக்கி அந்நியச்செலவாணியை ஈட்டித்தருவதில் இத்துறை பெரும்பங்கு வகிக்கிறது. மாலத்தீவுகளின் தீவுக்கூட்டமே உலகெங்கிலும் உள்ள சுற்றுலாப் பயணிகளை மாலத்தீவுகளின் பக்கம் இழுக்கிறது
# மாலத்தீவுகளில் சுற்றுலா

## வரலாறு

1972 ஆம் ஆண்டில் மாலத்தீவுகளில் சுற்றுலா தொடங்கியது. ஐ.நா.வின் ஒரு பிரிவான வளர்ச்சிக்கானத் தூதுக்குழு 1960 ஆம் ஆண்டில் மாலத்தீவுகளைப் பார்வையிட்டு. இத்தீவு சுற்றுலா செல்வதற்குப் பொருத்தமான தீவு அல்ல என்று கருதி இத்தீவை சுற்றுலாவுக்கு பரிந்துரைக்கவில்லை. 1972 ஆம் ஆண்டு மாலத்தீவுகளில் முதலாவது உல்லாசப் புகலிடம் தொடங்கப்பட்ட பின்னர்தான் இங்கு சுற்றுலாத்துறை மறுமலர்ச்சி பெற்றது. இதே ஆண்டில்தான் முதலாவது சுற்றுலாப் பயணிகள் குழு மாலத்தீவுகளுக்கு வருகை தந்ததாக மதிப்பிடப்படுகிறது. 280 படுக்கைகளும் இரண்டு உல்லாசப் புகலிடங்களுமாய் மாலத்தீவுகளின் சுற்றுலாத்துறை தொடங்கப்பட்டது. குரும்பா தீவு உல்லாசப் புகலிடந்தான் மாலத்தீவுகளில் முதலாவதாகத் தொடங்கப்பட்ட உல்லாசத்தீவு புகலிடமாகும். இதன்பின்னர் பேண்டோசு தீவு உல்லாசப் புகலிடம் இரண்டாவதாகத் தொடங்கப்பட்டது. தற்பொழுது மாலத்தீவுக் குடியரசில் மொத்தமாக 105 உல்லாச புகலிடங்கள் காணப்படுகின்றன. கடந்தசில பத்தாண்டுகளாக மாலத்தீவுக்கு வரும் சுற்றுலாப்பயணிகளின் எண்ணிக்கை ஒவ்வொரு ஆண்டும் உயர்ந்து வருகிறது. 2009 ஆம் ஆண்டு மாலத்தீவுகளில் உள்ளூர் விருந்தினர் இல்லங்கள் பல துவங்கப்பட்டன. இதனால் சுற்றுலாப் பயணிகள் உள்ளூர் மக்களுடன் கலந்து தங்குகின்ற வாய்ப்புகள் உருவாகின. தற்பொழுது ஒவ்வொரு ஆண்டும் 8,00,000 சுற்றுலாப் பயணிகள் மாலத்தீவுக்கு வருகை தருகின்றனர்.
# மாலத்தீவுகளில் சுற்றுலா

## மாலத்தீவுகளின் இயற்கை அழகு

நீலக்கடல் மற்றும் வெள்ளைக் கடற்கரையுடன் வீசும் தூய்மையான காற்று என்னும் இயற்கை அழகுதான் மாலத்தீவுகளை உலகமெங்கும் அறிய வைக்கிறது. நீச்சல், மீன்பிடித்தல் இசுகூபா மூழ்கல் நீரடி விளையாட்டு நீர்மேல் நடை, காற்றலை சறுக்கு மற்றும் படகுச் சறுக்கு போன்ற நீர் விளையாட்டுகளுக்கு ஏற்ற காலநிலை நிலவுவதால் சுற்றுலாப் பய்னிகள் மிகவும் மகிழ்ச்சியுடன் முன்வருகிறார்கள்.  
மாலத்தீவுகளின் இயற்கை அழகு ஒவ்வோர் ஆண்டும் உலகெங்கிலும் உள்ள சுற்றுலாப் பயணிகளை கவர்ந்து இழுக்கிறது. இதனால் சுற்றுலாத்துறை மாலத்தீவுகளுக்கு மிகப்பெரிய வருவாயைப் பெற்றுத்தரும் துறையாக வளர்ந்திருக்கிறது.
நீருக்கடியில் காணப்படும் அசாதாரணமான அற்புத இயற்கைக்காட்சிகள் மற்றும் சுத்தமான நீர் காரணமாக, மாலத்தீவு உலகின் தலைசிறந்த பொழுதுபோக்கு மூழ்குமிடங்களுக்கு மத்தியில் முக்கியமான இடத்தில் உள்ளது. அகோடா.காம் எடுத்த உலகாய கணிப்புக் கணக்கீட்டு அளவை முறையில், உலகில் தேன்நிலவுக்கு அதிகமாக விரும்பப்படும் இடமாகும் என மாலத்தீவுகளின் பெயர் பதிவு செய்யப்பட்டுள்ளது.
# மாலத்தீவுகளில் சுற்றுலா

## வெப்பமண்டலப் புகலிடம் மீள்பார்வை

ஓரு பிரத்தியேக உள்ளூர் உணவு விடுதி அதனுடன் இணைந்திருக்கும் மக்கள்தொகை, குறிப்பாக சுற்றுலாப் பயணிகள், அவர்களுக்காகப் பணிபுரியும் தொழிலாளர்கள் ஆகியோரைக் கொண்ட சுற்றுலா உல்லாச புகலிடங்களால் மாலத்தீவுகள் உருவாகியிருக்கின்றன. இத்தகைய புகலிடங்களில் உள்ளூர் மக்களோ அவர்களின் வீடுகளோ கிடையாது.  
சுற்றுலாவுக்காக உருவாக்கப்பட்டுள்ள இத்தீவுகள் தோராயமாக 800X200 பரப்பளவுள்ள அளவுகளில் கடல் மட்டத்திற்கு 2 மீட்டர்களுக்கு மேல் மணலும் பவழமும் பரப்பி உருவாக்கப்படுகின்றன. ஒவ்வொரு தீவைச் சுற்றியும் வளையமாக சூழ்ந்திருக்கும் கடற்கரையுடன் கூடுதலாக அவற்றிற்குச் சொந்தமான கடலடிப் பாறைகள், பாறைத் தோட்டங்களாகவும் இயற்கையான மீன் தொட்டிகளாகவும் விளங்குகின்றன. இசுகூபா மூழ்கல் வீரர்களுக்கும் நீரடி விளையாட்டு வீரர்களுக்கும் உகந்த இடங்களாக இவை அமைகின்றன. இவைதவிர கடலடிப் பாறைகளின் மேலுள்ள ஆழமற்ற நீர் இயற்கையாக அமைந்த நீச்சல் குளம் போல அழகு சேர்க்கிறது. கடலின் ஆழம் குறித்த பயமும், பெரிய அலைகளின் வருகை குறித்த அச்சமும், அபாயமான நீரோட்டங்கள் குறித்த தயக்கமும் இல்லாமல் சுற்றுலா பயணிகளை மகிழ்விக்கும் இடமாக மாலத்தீவுகள் உள்ளது.  
பொதுவாக உல்லாசப் புகலிடங்கள் ஒவ்வொன்றும் அதன் விருந்தினர்கள், உணவகங்கள், காபி கடைகள், கடைகள், ஓய்விடங்கள், மதுபானக் கடைகள், நடன அரங்குகள் மற்றும் இசுகூபா மூழ்கல் பயிற்சிப் பள்ளிகள் சூழ்ந்துள்ள அறைகள் மற்றும் அறைத்தொகுதிகளைக் கொண்டிருக்கின்றன. மற்றொரு பகுதியில் அதன் பணியாளர்கள், அவர்களுக்கான தங்குமிடங்கள், மின்னுற்பத்திப் பிரிவினர், துப்புரவுப் பணிபுரிபவர்கள் முதலியோர்கள் இருப்பிடமாக இருக்கும். இங்குள்ள தீவுக் கடைகளில் பல்வேறு விதமான நினைவுப்பொருட்கள், கலைப்பொருட்கள் விற்கப்படுகின்றன. காற்றுப் பயிற்சிகள், கைப்பந்து, மேசைப்பந்து போன்ற விளையாட்டுகளுக்கும் இங்கு வழியுண்டு.
# விசுவக்குடி அணை

**விசுவக்குடி அணை** விசுவக்குடி தமிழ்நாட்டில் பெரம்பலூர் மாவட்டம் அன்னமங்கலம் ஊராட்சியில் அமைந்துள்ள விசுவக்குடி அருகில் கல்லாறு ஓடையின் குறுக்கே கட்டப்பட்டுள்ள அணை. இந்த அணை ரூ.33 கோடி மதிப்பீட்டில் கட்டப்பட்டு 2015 இல் பயன்பாட்டிற்கு வந்துள்ளது.
# விசுவக்குடி அணை

## அமைவிடம்

வேப்பந்தட்டை அருகே உள்ள விசுவக்குடியில் பச்சைமலை-செம்மலை இடையே கட்டப்பட்டுள்ள புதிய அணைக்கு பச்சைமலை, செம்மலையில் இருந்து ஏறக்குறைய 5.61 சதுர மைல்கள் நீர்ப்பிடிப்பு பகுதியில் பெய்யும் மழைநீர் கல்லாற்று நீரோடை வழியாக இந்த அணைக்கு வந்தடைகிறது.
# விசுவக்குடி அணை

## அமைப்பும் கொள்ளளவும்

கல்லாறு ஓடையின் குறுக்கே 665 மீட்டர் நீளமும் 10.3 மீட்டர் ஆழமும் கொண்டுள்ளது. இந்நீர்த்தேக்கத்தில் 41 மில்லியன் கனஅடி நீரை தேக்கிவைத்து 30.67 மில்லியன் கனஅடி நீரை பாசனத்திற்கும், 10 மில்லியன் கனஅடி நீரை குடிநீர் தேவைக்கும் பயன்படுத்தமுடியும். இந்த அணையில் 2 நீர் வெளியேற்று வாய்க்கால்கள் உள்ளன. நடுவில் உபரிநீர் வெளியேற்று வாய்க்காலும் உள்ளது..
# விசுவக்குடி அணை

## பயன்பாடு

2,500 ஏக்கர் பயிர்சாகுபடிக்குரிய நீர்த்தேவையை இவ்வணை பூர்த்தி செய்யும்
# விசுவக்குடி அணை

## நீர் செல்லும் வழி

விசுவக்குடி அணையிலிருந்து வெளியேற்றப்படும் உபரிநீரானது முதலில் லாடபுரம் ஏரிக்கு சென்று அது நிரம்பியபின் வெங்கலம், வெண்பாவூர், வடகரை, பாண்டகாபாடி, மறவநத்தம், என் புதூர், விகளத்தூர் என கல்லாற்றின் வழியாக பய்ணித்து வெள்ளாற்றில் கலக்கின்றது.
# சின்னாறு அணை - பெரம்பலூர் மாவட்டம்

**சின்னாறு நீர்த்தேக்கம்**, தமிழ்நாடு, பெரம்பலூர் மாவட்டம், வேப்பந்தட்டை வட்டாரத்தைச் சேர்ந்த எறையூரில் திருச்சி சென்னை தேசிய நெடுஞ்சாலையை NH45 ஒட்டி அமைந்துள்ளது. இது சின்னாற்றின் குறுக்கேக் கட்டப்பட்டுள்ள நீர்த்தேக்கமாகும்.
# சின்னாறு அணை - பெரம்பலூர் மாவட்டம்

## வரலாறு

இந்நீர்த்தேக்கம் 1958 இல் அப்போதைய முதலமைச்சர் காமராஜர், மற்றும் கக்கன் ஆகியோரின் பெருமுயற்சியால் உருவாக்கப்பட்டதாகும்.
# சின்னாறு அணை - பெரம்பலூர் மாவட்டம்

## பாசன வசதி

இதன் மூலம் ஏறத்தாழ 716 ஏக்கர் நிலங்காள் பாசன வசதி பெறுகின்றன. இதையொட்டி அரசு பயனியர் மாளிகையும் உள்ளது.
# கூறாக்கம் (கணிதம்)

கணிதத்தில் **கூறாக்கம்** (*chunking*) என்பது எளிய வகுத்தல் கணக்குகளைச் செய்யப் பயன்படுத்தப்படும் ஒரு வழிமுறையாகும். இம்முறையில் வகுத்தலானது தொடர்கழித்தலின் வாயிலாகச் செய்யப்படுகிறது. சில இடங்களில் இது **பகுதி ஈவுகள் முறை** (*partial quotients method*) எனவும் அறியப்படுகிறது.
# கூறாக்கம் (கணிதம்)

## வழிமுறை

ஒரு பெரிய எண்ணை மற்றொரு சிறிய எண்ணால் வகுப்பதற்கு, சிறிய எண்ணின் எளிய மடங்குகளாக (எடுத்துக்காட்டாக, 100&times;, 10&times;, 5&times; 2&times;, etc.) அமையும்பெரிய எண்ணின் பகுதிகள் தொடர்ந்து கழித்தலின் மூலம் அப்பெரிய எண்ணிலிருந்து நீக்கப்படுகின்றன. பெரிய எண்ணானது பூச்சியமாகவோ, அல்லது வகுஎண்ணைவிடச் சிறியதாகவோ ஆகும் வரை இந்நீக்கல் தொடரப்படுகிறது. அதே சமயத்தில் வகுஎண்ணின் எந்தந்த மடங்குகள் வகுபடுஎண்ணிலிருந்து கழிக்கப்படுகிறது என்பதையும் குறித்துக்கொண்டே வர வேண்டும். அந்த மடங்குகளின் கூட்டுத்தொகை இந்த வகுத்தலுக்கான ஈவைத் தரும்.  
1990களின் பிற்பகுதிகளில் ஐக்கிய இராச்சியத்தில் தொடக்கப்பள்ளிகளில் இம்முறை அதிகளவு பரவலானது. பாரம்பரியமாகக் கற்பிக்கப்பட்டுவரும் குறு வகுத்தல், நீள் வகுத்தல் முறைகளோடு ஒப்பிட்டுப் பார்க்கும்போது, இது சற்று முறைசாரா வழியாகக் காணப்படலாம். எனினும் அவற்றைவிட வகுத்தலின் அடிப்படைக் கருத்தைப் புரிந்துகொள்வதற்கு உதவி செய்யும்.
# கூறாக்கம் (கணிதம்)

## வழிமுறை

### எடுத்துக்காட்டு

: 132 ÷ 8  
132 ஐ எட்டால் வகுப்பதற்கு 132 இலிருந்து 80, 40, 8 (10&times;8; 5&times;8; 1&times;8) ஆகியன அடுத்தடுத்துக் கழிக்கப்படுகின்றன. இம்மூன்று கழித்தலுக்குப் பின் கிடைக்கும் மீதி நான்கானது வகுஎண் எட்டைவிடச் சிறியதாக உள்ளதால் இத்துடன் தொடர்கழித்தல் நிறைவுபெறுகிறது.  
132
80 (10 &times; 8)
---
52
40 ( 5 &times; 8)
---
12
8 ( 1 &times; 8)
---
4
---
132 = 16 &times; 8 + 4  
::132/8 இன் ஈவு = 16 (10+5+1) ; மீதி = 4
# நிஷா கிருஷ்ணன்

**நிஷா கிருஷ்ணன்** என்பவர் தமிழ்த் திரைப்பட, மற்றும் தொலைக்காட்சி நடிகை ஆவார். இவர் சன் தொலைக்காட்சியின் மகாபாரதத் தொடரில் திரெளபதி வேடத்தில் நடித்ததன் மூலம் அறியப்படுகிறார். இவர் சன் டிவியின் சூரிய வணக்கம் நிகழ்ச்சியைத் தொகுத்து வழங்கினார்.
# நிஷா கிருஷ்ணன்

## தொழில் வாழ்க்கை

இவர் சன் தொலைக்காட்சியில் கிச்சன் கலாட்டா என்ற நிகழ்ச்சியையும் தொகுத்து வழங்கினார். இவர் சில தமிழ்த் திரைப்படங்களில் துணை நடிகையாகவும் நடித்துள்ளார்.
# நிஷா கிருஷ்ணன்

## சொந்த வாழ்க்கை

சென்னையில் பிறந்தவரான இவர், கணேஷ் வெங்கட்ராமன் என்ற நடிகரை நவம்பர் 22, 2015 அன்று மணந்தார்.
# சாருஹாசன்

**சாருஹாசன்** (பிறப்பு 5 சனவரி 1931) ஓர் இந்தியத் திரைப்பட நடிகர், இயக்குநர், தொலைக்காட்சி நடிகர் மற்றும் ஓய்வுபெற்ற வழக்கறிஞர் ஆவார். தமிழ், கன்னடம், தெலுங்கு, மலையாளம், இந்தி மொழித் திரைப்படங்களில் நடித்துள்ளார். 1987ஆம் ஆண்டில் *தபெரனா கதெ* என்னும் கன்னடத் திரைப்படத்தில் சிறப்பான நடிப்பினை வெளிப்படுத்தி, சிறந்த நடிகருக்கான இந்திய அரசு திரைப்பட விருது, சிறந்த நடிகருக்கான கர்நாடக அரசு திரைப்பட விருது ஆகிய விருதுகளை வென்றுள்ளார். இவர், நடிகர் கமல்ஹாசனின் அண்ணன் ஆவார்.
# சாருஹாசன்

## வாழ்க்கைக் குறிப்பு

இராமநாதபுரம் மாவட்டம், பரமக்குடியில் ஊரில் வாழ்ந்த டி. சீனிவாசன் -ராஜலட்சுமி இணையரின் மூத்த மகனாக 5 சனவரி 1931ஆம் நாள் பிறந்தார்.2014 ஆம் ஆண்டில் குங்குமம் இதழுக்கு எழுதிய கட்டுரையில், "என் தந்தையார் ஆங்கிலேய ஆட்சிக்கு எதிராக விடுதலைப் போராட்டத்தில் ஈடுபட்டபோது அவருடைய குருவாக விளங்கிய *யாகூப் ஹஸன்* என்ற பெரியவரின் பெயரை தன் மூன்று பிள்ளைகளுக்கும் நன்றிக் கடனாகப் பெயரிட்டார்", என தன்னுடைய மற்றும் சகோதரர்கள் சந்திரஹாசன், கமல்ஹாசன் பெயர் காரணம் பற்றி தெரிவித்துள்ளார்.
# சாருஹாசன்

## நடித்த திரைப்படங்கள்

- உதிரிப்பூக்கள் (1979)
- நெஞ்சத்தை கிள்ளாதே (1980)
- நிழல்கள் (1980)
- மூன்று முகம் (1982)
- ராணித்தேனீ (1982)
- அக்னி சாட்சி (1982)
- ஊருக்கு உபதேசம் (1984)
- மீண்டும் ஒரு காதல் கதை (1985)
- விக்ரம் (1986)
- ராஜ மரியாதை (1987)
- வேதம் புதிது (1987)
- பாச பறவைகள் (1988)
- தளபதி (1991)
- அன்பு சங்கிலி (1991)
- நாட்டுக்கு ஒரு நல்லவன் (1991)
- வீரா (1994)
- தென்றல் வரும் தெரு (1994)
- ஜெய்ஹிந்த் (1994)
- ராஜாவின் பார்வையிலே (1995)
- காதலே நிம்மதி (1998)
- வேலை (1998)
- தா தா 87 (2019)
# ஹரிஷ் உத்தமன்

**ஹரிஷ் உத்தமன்** தமிழ், தெலுங்கு மற்றும் மலையாள மொழிகளில் நடித்துள்ள நடிகராவார். இவர் *பாண்டிய நாடு*, *கவுரவம்*, *மீகாமன்* போன்ற படங்களில் வில்லனாக நடித்ததன் மூலம் புகழ்பெற்றார்.
# ஹரிஷ் உத்தமன்

## நடிப்பு தொழில்

பாராமவுண்ட் ஏர்வேஸ் மற்றும் பிரித்தானிய ஏர்வேஸ் நிறுவனங்களில் தலா மூன்றாண்டுகள் பணியாற்றிய ஹரிஷ் உத்தமன் பின்னர் சூர்ய பிரபாகரன் இயக்கிய தா என்ற தமிழ் படத்தில் நடித்தார். அதே படத்திற்காக நார்வே தமிழ் படவிழாவில் சிறந்த புதுமுக விருதைப் பெற்றார். பின்னர் ராதா மோகன் இயக்கத்தில் கௌரவம் படத்தில் நடித்தார்.  
சூரிய பிரபாகரன் இவரை இயக்குநர் சுசீந்திரனிடம் சிபாரிசு செய்தார். சுசீந்திரன் இயக்கத்தில் வில்லனாக இவர் நடித்து வெளிவந்த பாண்டிய நாடு திரைப்படம் இவரது சினிமா வாழ்கையில் திருப்புமுனையாக அமைந்தது.
# மாச்சியா

**மாச்சியா** (Machiya) என்பது, சப்பான் முழுவதிலும் காணப்படும் மரபுவழி நகரவீட்டைக் குறிக்கும். இது வரலாற்றுக்காலத் தலைநகரமான கியோட்டோவில் ஒரு வீட்டு வகையாக உருவானது. சப்பானிய மொழியில் "நகரவீடு" என்னும் பொருள்கொண்ட *மாச்சியா*வும், "பண்ணைவீடு" எனப் பொருள்கொண்ட *நோக்கா*வும் சப்பானிய நாட்டார் கட்டிடக்கலையின் இரண்டு பிரிவுகள். எலன் காலத்தில் உருவான இவ்வகை வீடுகள், எடோ காலத்தினூடாக மேலும் வளர்ச்சியடைந்து மெய்சிக் காலம் வரை இருந்தது. கூட்டாக *சோனின்* (நகர மக்கள்) என அழைக்கப்பட்ட நகரத்து வணிகர்களும், கைவினைஞர்களும் *மாச்சியா* வகை வீடுகளில் வாழ்ந்தனர். சப்பானிய மொழியில் மாச்சியா என்னும் சொல் இரண்டு குறியீடுகளால் எழுதப்படுகின்றது. *மாச்சி* (町) என்பது "நகரம்" எனவும், *யா* (家 அல்லது 屋) "வீடு" (家) அல்லது "கடை" (屋) எனவும் பொருள்படும்.
# மாச்சியா

## கியோமாச்சியா

கியோட்டோ நகரில் உள்ள *மாச்சியா*, *கியோமாச்சியா* (京町家 அல்லது 京町屋) என அழைக்கப்படுவதுண்டு. இது பல நூற்றாண்டுகளாக நகர மையப்பகுதியின் கட்டிடக்கலைச் சூழலைத் தீர்மானித்தது. அத்துடன் இதுவே சப்பான் முழுவதிலும் உள்ள *மாச்சியா* என்னும் வீட்டு வகைக்கான நியம வடிவமாகவும் விளங்கியது.  
பொதுவான கியோட்டோ *மாச்சியா* ஒடுக்கமான சாலை முகப்புடன், சாலைக்குச் செங்குத்தாக நீளமாக அமைந்த மரத்தாலான வீடு. இவற்றில் ஒன்று அல்லது அதற்கு மேற்பட்ட சிறிய முற்றங்கள் இருப்பதுண்டு. மண் சுவர்களையும், சுட்ட ஓட்டுகளாலான கூரையையும் கொண்ட இவ்வீட்டு வகை ஒன்று, ஒன்றரை, இரண்டு அல்லது சில வேளைகளில் மூன்று மாடிகளைக் கொண்டிருக்கும். மரபுவழியாகக் கட்டிட நிலத்தின் அகலம் செல்வத்தின் குறியீடாகக் கருதப்படுகின்றது. பொதுவாக இந்நிலத்தின் அகலம் 5.4 முதல் 6 மீட்டர்கள் வரை இருக்கும். ஆனால் நீளம் ஏறத்தாழ 20 மீட்டர்கள்.  
மிகப் பெரிய அறை வீட்டின் பின்புறத்தில் அமைந்திருக்கும். இது வீட்டுக் கட்டிடத்துக்கும், களஞ்சிய அறைக்கும் இடையில் இருக்கும் தோட்டத்தை நோக்கியபடி இருக்கும். *சாசிக்கி* என அழைக்கப்படும் இந்த அறை சிறப்பு விருந்தினருக்கும், வாடிக்கையாளருக்குமான வரவேற்பு அறையாகவும் பயன்படும். பல சப்பானிய மரபுவழிக் கட்டிடங்களில் இருப்பது போலவே *மாச்சியா* வகை வீடுகளிலும் அறைகளுக்கான பிரிசுவர்கள் வழுக்குக் கதவுகள் போல் அமைக்கப்பட்டிருக்கும். இது இதற்குப் பல்பயன்பாட்டுத் திறனை வழங்குகின்றது. மேற்படி சுவர்களைத் திறக்கவோ மூடவோ அல்லது முற்றாக அகற்றவோ முடிவதால், அந்தந்த நேரத்துத் தேவைகளைப் பொறுத்து அறைகளில் எண்ணிக்கை, அளவு வடிவம் ஆகியவற்றை மாற்றி அமைத்துக்கொள்ள முடியும்.
# மாச்சியா

## அழிவு

மாச்சியா வகை வீடுகள் விரைவாக அழிந்து வருகின்றன. இந்த அழிவு, கியோட்டோவிலும் பிற பகுதிகளிலும், அவற்றின் பண்பாட்டுச் சூழலில் பாதகமான தாக்கங்களை ஏற்படுத்துகின்றன. மாச்சியாக்களைப் பேணுவது கடினமானதும் செலவு மிகுந்ததுமாகும். அத்துடன், மரத்தாலான இவை இலகுவில் தீப்பிடிக்கும் ஆபத்துக் கொண்டவை என்பதுடன், தற்கால வீடுகளுடன் ஒப்பிடும்போது நிலநடுக்கத்தையும் தாக்குப்பிடிக்க மாட்டா. இவற்றுடன் மக்களில் மனதில் இத்தகைய வீடுகள் தற்காலப் போக்குகளுக்கு ஒத்துவராத வழக்கிழந்த வீட்டு வகைகளாகவே கருதப்படுகின்றன. 2003ல் மேற்கொள்ளப்பட்ட ஆய்வொன்றில், மாச்சியாவில் வாழும் 50%க்கு மேற்பட்டோர் மாச்சியாவைப் பராமரிப்பது பொருளாதார அடிப்படையில் கடினமானது என்று குறிப்பிட்டனர்.
# மன்னார் அமுதன்

**மன்னார் அமுதன்** (*Mannar Amuthan*) அல்லது **கௌதமன்** என்ற புனைபெயரில் அறியப்படும் **சோசப்பு அமுதன் இடானியல்** அல்லது **ஜோசப் அமுதன் டானியல்** என்பவர் தமிழ் எழுத்தாளர் ஆவார். இவர் பாக்கள், சிறுகதைகள், கட்டுரைகள் முதலானவற்றை எழுதி வருகின்றார்.
# மன்னார் அமுதன்

## எழுதிய நூல்கள்

- *விட்டு விடுதலை காண்*, பாத்தொகுப்பு.
- *அக்குரோணி*, பாத்தொகுப்பு.
# மன்னார் அமுதன்

## விருதுகளும் பட்டங்களும்

2011இல், தடாகம் கலை இலக்கிய வட்டமானது, மன்னார் அமுதனுக்கு அகத்தியர் விருதையும் கலைத்தீபப் பட்டத்தையும் வழங்கியது. கலைமுத்துப் பட்டத்தையும் இவர் பெற்றுள்ளார்.
# மாங்கோ (பாடகர்)

**மாங்கோ** என்ற மேடைப்பெயரில் அழைக்கப்படும் **கியூஸ்ப்பி மாங்கோ** (*Giuseppe Mango*, 6 நவம்பர் 1954 – 8 டிசம்பர் 2014), ஒரு இத்தாலிய பாடகர், பாடலாசிரியர் மற்றும் இசைக் கலைஞருமாவார்.  
இவர் லாராவேலென்ட் என்பவரை மணந்தார். இவர்களுக்கு ஃபிலிப்போ, ஏஞ்சலினா என்று இரண்டு குழந்தைகள் உள்ளனர். பரப்பிசை, ராக் இசை, நாட்டார் பாடல், உலக இசை ஆகியவற்றின் கலப்பாக அமையும் அவரது தனிப்பாணிக்காக அறியப்படுகிறார்
.
# நேபாளத்தின் வரலாறு

**நேபாள வரலாறு**, இமயமலையில் அமைந்த நேபாளம், இந்தியா மற்றும் சீனாவின் திபெத் தன்னாட்சிப் பகுதியின் தாக்கங்கள் கொண்டுள்ளது. பல்வேறு மொழியினர், இனத்தவர்கள், பண்பாட்டினர் வாழும் நேபாள நாடு, 15 முதல் 16வது நூற்றாண்டு முடிய மூன்று பகுதிகளாக பிரிந்திருந்தது. அதனை கோர்க்கா நாட்டின் ஷா வம்சத்து அரசர்கள் ஒரே நாடாக ஒருங்கிணைத்தனர். நேபாளத்தின் தேசிய மொழியும், அதிக நேபாள மக்களால் பேசப்படும் ஒரே மொழி நேபாள மொழியாகும்.  
மன்னராட்சி நாடாக இருந்த நேபாளத்தில், குடியரசு முறை ஆட்சி முறை அமைய 1990 முதல் 2008 முடிய உள்நாட்டு போர் நடைபெற்றது. நேபாள நாட்டை ஜனநாயக குடியரசு நாடாக மாற்ற, நேபாள மன்னருக்கும், நேபாள அரசியல் கட்சி தலைவர்களுக்கும் இடையே 2008ஆம் ஆண்டில் உடன்படிக்கை ஏற்பட்டது. முதன் முதலாக நேபாளத்தின் சட்டபூர்வமான நாடாளுமன்றத்திற்கு 2008இல் தேர்தல் நடைபெற்றது. 2008ஆம் நடைபெற்ற நேபாள நாடாளுமன்றத் தேர்தலுக்குப் பின்னர், சூன் 2008இல் நேபாள நாட்டில் மன்னராட்சி முறை ஒழிக்கப்பட்டு, கூட்டாச்சி ஜனநாயகக் குடியரசு நாடாக அறிவிக்கப்பட்டது.
# நேபாளத்தின் வரலாறு

## வரலாறு

, கௌதம புத்தர் பிறந்த லும்பினி]]
# நேபாளத்தின் வரலாறு

## வரலாறு

### பண்டைய வரலாறு

காத்மாண்டு சமவெளியில் 11 ஆயிரங்களுக்கு முற்பட்ட புதிய கற்காலத்தை சார்ந்த மக்கள் பயன்படுத்திய கருவிகள் கண்டெடுக்கப்பட்டுள்ளது.நேபாளத்தின் ஆதிகுடிகள் வேட்டைக்கார *குசுந்தா* எனும் பழமையாக இன மக்கள் என்று அறியப்படுகிறது.  
பிற்கால வேதகாலத்தில், குறிப்பாக உபநிடதங்களில் நேபாள நாடு குறித்த செய்திகள் குறிக்கப்பட்டுள்ளது. நாராயண பூஜா எனும் நூலில் நேபாள நாட்டை குறித்துள்ளது.  
நேபாளத்தில் திபெத்திய-பர்மிய மொழிகள் பேசுபவர்கள், 2500 ஆண்டுகளுக்கு மேலாக வாழ்ந்து வருகிறார்கள் நேபாளத்தை *லிச்சாவி* மற்றும் *மல்லர்* வம்சத்தை சார்ந்த மன்னர்கள் ஆண்டதை குறித்த விவரங்களும், கிழக்கு நேபாளத்தை கிராதர்கள் ஆட்சி செய்த குறிப்புகளும் தொல்லியல் புள்ளி விவரங்களில் காணப்படுகிறது.  
தெற்கு நேபாளத்தை புத்தர் பிறந்த சாக்கிய வம்சத்தவர்கள் கி மு 500க்கு முன்னர் ஆண்டனர்.  
கி மு 320-இல் நேபாளத்தின் மத்தியப் பகுதியான காத்மாண்டு சமவெளி மற்றும் தெற்கின் தராய் பகுதியின் லிச்சாவி நாடு, மௌரியப் பேரரசின் கீழ் இருந்தது.  
கி பி 645இல் இந்தியாவில் பயணித்த சீன நாட்டு பௌத்த பிக்குவான யுவான் சுவானின் குறிப்புகளில், நேபாளத்தைப் பற்றிய குறிப்புகளில் நேபாள நாட்டை குறித்த குறிப்புகள் குறைவாகவே உள்ளது. காத்மாண்டு சமவெளியில் கிடைத்த கல்வெட்டுக் குறிப்புகளில் நேபாள நாட்டைக் குறித்த முக்கிய வரலாற்று குறிப்புகள் காணப்படுகிறது.  
எட்டாம் நூற்றாண்டின் பிற்பகுதியில், திபெத்திய பேரரசால் வீழ்ந்த நேபாள லிச்சாவி வம்சத்திற்கு பின்னர் இராகவதேவன் என்ற மன்னர் கி பி 869-இல் நிறுவிய **தாக்கூரி வம்ச அரசு** 869 முதல் 1200 முடிய நேபாளத்தை ஆண்டது.
# நேபாளத்தின் வரலாறு

## வரலாறு

### மத்தியகாலம்

பின்னர் * நேவார்* எனப்படும் மல்லர் மன்னர்களின் ஆட்சி கி பி 1201 முதல் 1769 முடிய நடைபெற்றது. 11ஆம் நூற்றாண்டில் பொக்காரா பகுதியை நேபாளத்துடன் இணைக்கப்பட்டது. கி பி 11ஆம் நூற்றாண்டில், தென்னிந்திய சாளுக்கியப் பேரரசில் கீழ் நேபாள நாடு இணைக்கப்பட்டது. சாளுக்கியர் காலத்தில், பௌத்த சமயத்தின் ஆதிக்கத்திலிருந்த நேபாள நாடு இந்து சமய நாடாக மாறியது.  
மல்ல வம்சத்து அரசர்களுக்கு பின்னர், நேபாளம் 24 குறுநில மன்னர்களின் ஆளுகைக்குட்பட்டது. 1482-இல் நேபாள நாடு, காட்மாண்டு, பாதன் மற்றும் பக்தபூர் என மூன்று நாடுகளாக பிளவு பட்டது.
# நேபாளத்தின் வரலாறு

## வரலாறு

### ஒருங்கிணைந்த நேபாளம் 1768 - 1846

ஷா வம்சத்தின் கோர்க்கா மன்னர் பிரிதிவி நாராயணன் ஷா என்பவர், காட்மாண்டுப் போர் மற்றும் கீர்த்திப்பூர் போர்களில் நேவாரிகளான மல்லர் வம்சத்தினரை வென்று காத்மாண்டு சமவெளியைக் கைப்பற்றி, 1768ல் நேபாள இராச்சியத்தை உருவாக்கினர். மன்னர் பிரிதிவி நாராயணன் ஷாவின் போர்களை நேரில் கண்டவர் கிறித்தவப் பாதிரியார் *குயுசெப்பி* ஆவார். ஷா வம்சத்தினர் தற்கால நேபாளத்தை மே, 2008 முடிய ஆண்டனர்.  
, ஜனக்பூர், நேபாளம்]]  
நேபாள கோர்க்கா மன்னர்களான ராணா பகதூர் ஷா, மேற்கில் வடக்கு இந்தியாவின் இமாச்சலப் பிரதேசத்தின் காங்கிரா, குமாவுன் மற்றும் கார்வால் பகுதிகளையும், கிழக்கில் சிக்கிம், டார்ஜிலிங் பகுதிகளை வென்று நேபாள இராச்சியத்துடன் இணைத்தனர். கோர்க்கா அரசு உச்சத்தில் இருக்கையில், கிழக்கில் டீஸ்டா ஆறு முதல் மேற்கில் சத்லஜ் ஆறு வரையும், தெற்கில் இமயமலையின் தெராய் சமவெளிப் பகுதிகள் வரை பரவியிருந்தது.  
திபெத் பகுதியின் மலைக்கணவாய்களையும், உள் திங்கிரி சமவெளியின் கட்டுப்பாட்டுகள் குறித்து, சீனாவின் குயிங் பேரரசுக்கும்-நேபாள அரசுக்குமிடையே நடந்த போரில், நேபாளம் வெற்றியை இழந்தது. நேபாளத்திற்கு உண்டான இப்பின்னடைவால், 1816இல் ஏற்பட்ட நேபாள-சீன உடன்படிக்கையின்படி, நேபாளம், திபெத் மீதான கட்டுப்பாட்டை இழந்தது அல்லாமல், சீனாவிற்கு ஒரு பெருந்தொகை நட்ட ஈடுடாக செலுத்த வேண்டி வந்தது.  
இந்திய-நேபாள எல்லைப்புறத்தில் இருந்த குறுநில மன்னராட்சிகள் தங்கள் நாட்டுடன் இணைப்பது குறித்து கிழக்கிந்திய கம்பெனி ஆட்சியாளர்களுக்கும் நேபாள நாட்டுக்குமிடையே தோன்றிய கருத்து மோதல்கள், 1815-1816-இல் ஆங்கிலேய-நேபாளப் போருக்கு வித்திட்டது. போரின் முடிவில் இருதரப்புக்குமிடையே ஏற்பட்ட சுகௌலி ஒப்பந்தப்படி, நேபாளம் கைப்பற்றியிருந்த சிக்கிம், கார்வால், குமாவுன், சிர்மூர் மற்றும் டார்ஜிலிங் பகுதிகள் கிழக்கிந்தியக் கம்பெனி ஆட்சியாளர்களுக்கு விட்டுத் தரப்பட்டது.
# நேபாளத்தின் வரலாறு

## ராணா வம்ச ஆட்சி 1846 - 1951

நேபாளத்த்தின் ஷா வம்ச மன்னர்கள், நாட்டின் நிர்வாகத்தை கவணித்துக் கொள்ள, பரம்பரை தலைமை அமைச்சர் மற்றும் தலைமைப் படைத்தலைவர் பதவிகளுக்கு ராணா வம்சத்தினரை நியமித்துக் கொண்டனர்.  
பிற்கால ஷா வம்ச அரச குடும்பத்திற்குள் பிணக்குகள் நிலவியதன் விளைவாக, 1846ஆம் ஆண்டில் ராணா வம்சத்தின் நேபாள தலைமை அமைச்சரும், தலைமைப் படைத்தலைவருமான ஜங் பகதூர் ராணாவை, பதவியிலிருந்து நீக்க, நேபாள அரசி தீட்டிய சதித்திட்டம் வெளிப்பட்ட காரணத்தினால், நேபாள நாட்டு இராணுவத்திற்கும், நேபாள நாடு அரசியின் விசுவாசப் படைகளுக்கும் நடந்த போரில் அரசியும், அரச வம்சத்து இளவரசர்கள் மற்றும் அரண்மனை அதிகாரிகள் படுகொலை செய்யப்பட்டனர். இதனை *கோத் படுகொலைகள்* என நேபாள வரலாற்றில் குறிப்பிடப்படுகிறது.  
தங்களுக்கு எதிரான இச்சதித் திட்டத்தை முறியடித்த நேபாளப் படைத்தலைவர் ஜங் பகதூர் ராணா , நேபாள இராச்சிய மன்னர்களை பொம்மை மன்னர்களாக வைத்துக் கொண்டு, நாட்டை 1846 முதல் 1951 முடிய ஜங் பகதூர் ரானாவின் ராணா வம்சத்தினர் நிர்வகித்தனர்.  
ராணா வம்ச பிரதம அமைச்சர்கள் , கிழக்கிந்திய கம்பெனி ஆட்சியாளர்களுக்கு உதவியாக இருந்தனர். 1857 சிப்பாய் கிளர்ச்சியை அடக்க, நேபாள நாட்டு கூர்க்கா படைகள் ஆங்கிலேயர்களுக்கு உதவின. பின்னர் முதல் மற்றும் இரண்டாம் உலகப் போர்களில், நேபாளம், பிரித்தானியப் பேரரசுக்கு உதவியது. அதற்கு கைம்மாறாக பிரித்தானிய அரசு, நேபாளி அல்லாத மக்கள் வாழும் தெராய் சமவெளிப் பகுதிகளை, நேபாளத்திற்கு பரிசாக வழங்கியது.  
நேபாளத்தில் இருந்த அடிமை முறை 1924இல் ஒழிக்கப்பட்டது. தெராய் சமவெளிப் பகுதியில், கடனை திருப்பி செலுத்தாத குடியானவர்கள், தங்கள் குடும்பத்துடன், கடனை வழங்கியவர்களுக்கு, அடிமையாக்கப்பட்டனர். தங்களது பொருளாதார மேம்பாட்டிற்கு அடிமைகளின் உழைப்பை சுரண்டினர். ராணா வம்ச அரசர்கள் இத்தகைய அடிமை முறையை ஒழித்தனர்.
# நேபாளத்தின் வரலாறு

## முதல் ஜனநாயக இயக்கம் 1950 - 1960

1951 நேபாள புரட்சியின் முடிவில் நேபாளத்தில் ராணா வம்சத்தின் 105 ஆண்டு கால பரம்பரை கொடுங்கோல் ஆட்சி முடிவிற்கு வந்தது. திரிபுவன் வீர விக்ரம் ஷா மீண்டும் நேபாள மன்னரானார். மாத்ரிக பிரசாத் கொய்ராலா தலைமையில் நேபாளி காங்கிரஸ் கட்சியின் அமைச்சரவை பதவியேற்றது. முடியாட்சிக்கு எதிராக, ஜனநாயக அரசு முறை நடைமுறைப்படுத்திடவும், அரசியல் கட்சிகள் மற்றும் மக்கள் இயக்கங்கள் போராட்டங்கள் துவங்கின. 1960களில் நேபாளத்தில் அரசியல் கட்சி சார்பற்ற நேபாள தேசியப் பஞ்சாயத்து ஆட்சி முறை நடைமுறைப்படுத்தப்பட்டது.
# நேபாளத்தின் வரலாறு

## தேசியப் பஞ்சாயத்து ஆட்சிக் காலம் 1960 - 1990

1955 முதல் 1972 முடிய நேபாள மன்னராக இருந்த மகேந்திரா, நேபாள அரசின் நிர்வாகத்தை ஏற்று நடத்த, அரசியல் கட்சிகள் சார்பற்ற பஞ்சாயத்து ஆட்சி முறையை 1960இல் உருவாக்கினார். இப்பஞ்சாயத்து அமைப்பு, நேபாளத்தை 1990 முடிய நிர்வகித்தது. 1972 முதல் 2001 முடிய நேபாள மன்னராக இருந்த வீரேந்திரரின் காலத்தில், *ஜன் அந்தோலான்* எனும் மக்கள் இயக்கத்தின் நீண்டகால போராட்டத்திற்குப் பின் மன்னர் பிரேந்திரா, அரசியல் அமைப்புச் சட்டத்தில், திருத்தங்கள் மேற்கொண்டு, மே 1991இல் பல அரசியல் கட்சிகள் கொண்ட நாடாளுமன்றம் அமைக்கப்பட்டது.
# நேபாளத்தின் வரலாறு

## இரண்டாம் ஜனநாயக இயக்கம்

1996ஆம் ஆண்டில் நேபாள கம்யுனிஸ்ட் கட்சி (மாவோயிஸ்ட்), மன்னரின் கீழ் இயங்கும் நாடாளுமன்ற நடைமுறையை நீக்கி, மக்கள் குடியரசு அமைய கிளர்ச்சிகள் செய்தன. இதனால் நேபாளம் முழுவதும் நீண்டகாலம் நடந்த உள்நாட்டுப் போரில் 12,000 பேர் கொல்லப்பட்டனர்.  
1 சூன் 2001இல் நேபாள அரண்மனையில் நேபாள அரச குடும்பத்தில் நடந்த படுகொலைகளில், மன்னர் வீரேந்திரர், ராணி ஐஸ்வரியா மற்றும் ஏழு அரச குடும்ப உறுப்பினர்கள் படுகொலை செய்யப்பட்டனர். இப்படுகொலைகளுக்கு காரணமான பட்டத்து இளவரசர் திபெந்திரா, மூன்று நாட்களுக்குப் பின்னர் தற்கொலை செய்து கொண்டார்.  
மன்னர் பிரேந்திராவின் இறப்பிற்கு பின், அவரது சகோதரர் ஞானேந்திரா நேபாள மன்னராக பட்டமேற்றார். நேபாள பொதுவுடமைக் கட்சியின் வன்முறைகளை ஒடுக்க, 1 பிப்ரவரி 2005இல் மன்னர் ஞானேந்திரர் நேபாள நாடாளுமன்றத்தை கலைத்து விட்டு, அனைத்து ஆட்சி அதிகாரங்களை தன் கையில் எடுத்துக் கொண்டார்.நேபாளத்தில் 29 மே 2008 அன்று மன்னராட்சி முறை ஒழிக்கப்பட்டு, ஜனநாயக ஆட்சி மலர்ந்தது.
# நேபாளத்தின் வரலாறு

## நேபாள ஜனநாயகக் குடியரசு (2007)

நேபாள ஜனநாயக இயக்கத்தின் தொடர் போராட்டம் காரணமாக, மன்னர் ஞானேந்திரா நேபாள நாட்டின் முடியாட்சியை துறந்து, நேபாள நாட்டின் ஆட்சியை மக்களிடம் ஒப்படைத்தார். 24 ஏப்ரல் 2006இல் முடக்கப்பட்டிருந்த நாடாளுமன்றம் மீண்டும் செயல்படத் துவங்கியது. 18 மே 2006இல் நேபாள நாடாளுமன்றம் கூடி, மன்னரின் அனைத்து அதிகாரங்களை பறித்து, நேபாளத்தை மதச்சார்பற்ற நாடாக அறிவிக்கப்பட்டது. 28 டிசம்பர் 2007 அன்று நேபாள அரசியல் சட்டத்தின் பிரிவு 159இல் திருத்தம் மேற்கொண்டு, நேபாள நாட்டை, ஜனநாயக குடியரசு நாடாக அறிவித்து, முடியாட்சி முறை ஒழிக்கப்பட்டது.
# நேபாளத்தின் வரலாறு

## நேபாள ஜனநாயகக் குடியரசு (2007)

### நேபாள கூட்டாட்சி ஜனநாயகக் குடியரசு (2015)

10 ஏப்ரல் 2008ஆம் ஆண்டில் நேபாள நாடாளுமன்றத் தேர்தலில், நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட் ஒன்றியம்) கட்சி, 564 தொகுதிகளில் பெரும்பான்மையான தொகுதிகளில் வென்று, பிற கட்சிகளுடன் கூட்டணி அமைத்து, 28 மே 2008இல் புதிய கூட்டணி அரசை அமைத்தது.  
மே 2009இல் நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட் ஒன்றியம்) கட்சியை ஒதுக்கி, மற்ற அரசியல் ஒன்று சேர்ந்து புதிய அரசை அமைத்தனர்.  
நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட் ஒன்றியம்) கட்சியின் மாதவ குமார் நேபாள் என்பவரை பிரதமராக ஏற்றனர். பிப்ரவரி 2011இல் ஜலாநாத் கானால் பிரதமராக பதவிக்கு வந்தார். ஆகஸ்டு 2011இல் பாபுராம் பட்டாராய் பிரதமராக பதவி ஏற்றார்.  
குறித்த காலத்தில் அரசு நேபாளத்தின் புதிய அரசியல் சாசனத்தை இயற்றத் தவறியது. எனவே அரசை கலைத்து விட்டு புதிய தேர்தலுக்கு குடியரசுத் தலைவர் ஆணையிட்டார். நேபாள உச்சநீதிமன்றத்தின் தலைமை நீதிபதி தலைமையிலான தற்காலிக அரசு, நாடாளுமன்ற தேர்தலை நடத்தியது. 2014இல் சுசில் கொய்ராலா பிரதமராக தேர்ந்தெடுக்கப்பட்டார்.
# நேபாளத்தின் வரலாறு

## புதிய அரசியலமைப்புச் சட்டம் 2015

நாட்டில் நடைபெற்ற உள்நாட்டுப் போர் முடிவடைந்து, பத்தாண்டுகள் ஆகும் நிலையில், நோபாளத்தை மதசார்பற்ற, ஜனநாயக நாடாக புதிய அரசியல் சாசனம் ஏற்றது. புதிய அரசியல் சாசனம் 20 செப்டம்பர் 2015 அன்று நடைமுறைக்கு வருவதை குறிக்கும் வகையில், நாட்டின் அதிபர் ராம் பரன் யாதவ் புதிய அரசியல் சாசனத்தில் கையெழுத்திட்டார்.  
நேபாளம் சமயசார்பற்ற, ஜனநாயக கூட்டாச்சி குடியரது நாடு என அறிவிக்கப்பட்டது.  
ஈரவை முறைமையில் 334 உறுப்பினர்கள் கொண்ட நேபாள நாடாளுமன்றம் நிறுவ வழிகோலியது.  
20 செப்டம்பர் 2015 அன்று புதிதாக வரையறுக்கப்பட்ட நேபாள அரசியல் அமைப்புச் சட்டத்தின் பட்டியல் எண் 4-இன் படி, கூட்டாட்சித் தத்துவத்தை அடிப்படையாக் கொண்டு, நேபாளத்தின் 75 மாவட்டங்களைக் கொண்டு ஏழு புதிய மாநிலங்கள் உருவாக்கப்பட்டது.  
புதிய குடியரசுத் தலைவர் தேர்தலில், பொதுவுடைமைக் கட்சி (ஒன்றிணைந்த மார்க்சிஸ்ட் - லெனினிஸ்ட்) கட்சியை சேர்ந்த வித்யா தேவி பண்டாரி வெற்றி பெற்று, 29 அக்டோபர் 2015 அன்று முதல் பெண் குடியரசுத் தலைவராக பதவி ஏற்றுக் கொண்டார்.
# நேபாளத்தின் வரலாறு

## நேபாளத் தேர்தல்கள், 2017

### நேபாள உள்ளாட்சி தேர்தல், 2017

நேபாளத்தின் 7 மாநிலங்களில் உள்ள 6 மாநகராட்சிகள், 11 துணை-மாநகராட்சிகள், 276 நகர்புற நகராட்சிகள் மற்றும் 481 கிராமிய நகராட்சிகளுக்கும், 14 மே, 28 சூன், 18 செப்டம்பர் 2017 நாட்களில் மூன்று கட்டங்களாக தேர்தல் நடைபெற்றது. 2015ல் நேபாளத்திற்கான புதிய அரசியல் அமைப்பு சட்டம் நடைமுறைக்கு வந்த பிறகு, நடைபெறும் முதல் உள்ளாட்சி தேர்தல் ஆகும்.
# நேபாளத்தின் வரலாறு

## நேபாளத் தேர்தல்கள், 2017

### நேபாள நாடாளுமன்றத் தேர்தல், 2017

ஐந்தாண்டு பதவிக்கால நேபாளத்தின் நாடாளுமன்றத்தின் பிரதிநிதிகள் சபைக்கு 275 உறுப்பினர்களை தேர்ந்தெடுக்கும் வகையில், 26 நவம்பர் 2017 மற்றும் 7 டிசம்பர் 2017 அன்று இரண்டு கட்டங்களாக தேர்தல் நடைபெற்றது.
தேர்ந்தெடுக்கப்பட்ட 275 உறுப்பினர்களில், 138 உறுப்பினர்களின் ஆதரவுடன் புதிய பிரதம அமைச்சரும், அமைச்சரவையும் பதவியேற்பர்.
# நேபாளத்தின் வரலாறு

## நேபாளத் தேர்தல்கள், 2017

### மாநிலங்களின் சட்டமன்றத் தேர்தல்கள், 2017

நாடாளுமன்றத் தேர்தலுடன், நேபாளத்தின் ஏழு மாநில சட்டமன்ற உறுப்பினர்களைத் தேர்ந்தெடுக்கும் தேர்தலும் நடைபெற்றது.
# நேபாளத்தின் வரலாறு

## நேபாள நாடாளுமன்றம், பிப்ரவரி, 2018

நேபாள நாடாளுமன்றத் தேர்தலில் வெற்றி நேபாள பொதுவுடமைக் கட்சி சார்பாக பிபரவரி, 2018-இல் பிரதம அமைச்சர் கட்க பிரசாத் சர்மா ஒளி தலைமையில் அமைச்சரவை பதவியேற்றது.
# நேபாளத்தின் வரலாறு

## நாடாளுமன்றத்தை கலைத்தல் டிசம்பர், 2020

நேபாளத்தை ஆளும் நேபாள பொதுவுடமைக் கட்சியின் தலைவர்களான பிரசந்தா மற்றும் கட்க பிரசாத் சர்மா ஒளி குழுவினர்களுக்கிடையே பல மாதங்களாக தொடர்ந்த சர்ச்சைகள் காரணமான, நேபாளப் பிரதமர் கட்க பிரசாத் ஒளியின் பரிந்துரையின் படி, நேபாளக் குடியரசுத் தலைவர் வித்யா தேவி பண்டாரி 20 டிசம்பர் 2020 அன்று வெளியிட்ட அறிவிப்பின்படி, நேபாள நாடாளுமன்றம், அரசியலமைப்புச் சட்டம் பிரிவு 76, உட்பிரிவு 1,7 மற்றும் 85-வது பிரிவின் கீழ் கலைக்கப்பட்டதாக அறிவிக்கப்பட்டது. 2021-ம் ஆண்டு ஏப்ரல் 30-ம் தேதி முதல் கட்டத் தேர்தலும், மே 10-ம்தேதி 2-ம் கட்டத் தேர்தலும் நடைபெறும்'' என்று தெரிவிக்கப்பட்டுள்ளது.
# நேபாளத்தின் வரலாறு

## இதனையும் காண்க

- நேபாள காலக் கோடுகள்
- நேபாள மக்கள்தொகையியல்
# அக்கிகித்தோ

**அக்கிகித்தோ** (*Akihito*, யப்பானிய மொழி: 明仁, பிறப்பு: 23 டிசம்பர் 1933) சப்பான் நாட்டின் முன்னாள் பேரரசர் ஆவார். இவர் சப்பானின் பாரம்பரிய வம்சாவழியினர் ஆட்சிமுறை வரிசையில் 125 ஆவது பேரரசராக இருந்தார். 1989 சனவரி 7 முதல் 30 ஏப்ரல் 2019 ஆம் தேதிவரை செவ்வந்தி அரியணையில் அமர்ந்தது பேரரசராக இருந்தார். இவருக்குப் பிறகு இவரின் மூத்த மகன் பேரரசராகப் பெறுப்பேற்றுக் கொண்டார்
# அக்கிகித்தோ

## பிறப்பு, கல்வி

அகிகித்தோ, முந்தைய பேரரசர் ஷோவா என்றழைக்கப்படும் ஹிரோஹித்தோவிற்கும், பேரரசி கொஜுன் அவர்களுக்கும் முதல் மகனாகவும், ஐந்தாவது குழந்தையாகவும் பிறந்தார். குழந்தை பருவத்திலேயே சுகு இளவரசராக அழைக்கப்பட்டு வளர்க்கப்பட்டார். ஆரம்பத்தில் சிறப்பு தனி வகுப்புகள் மூலம் கல்வி கற்கத்தொடங்கிய அகிகித்தோ, பின்னர் ககுஷுயின் என்றழைக்கப்படும் தொடக்க மற்றும் உயர்நிலைப்பள்ளிகளில் 1940 முதல் 1952 வரை கல்வி கற்றார் . பேரரசர் வம்சாவழியில், பேரரசராக தகுதிபெறுபவருக்கு ராணுவ அதிகாரியாக கௌரவ பதவி வழங்கப்பட்டு வந்த சூழ்நிலையில், அகிகித்தோவின் தந்தை ஹிரோஹித்தோ வேண்டுகோளுக்கிணங்க இராணுவ அதிகாரி பதவியை பெற்றுக்கொள்ளவில்லை.  
1945 ஆம் ஆண்டு ஜப்பான் நாட்டின் டோக்யோ நகரத்தின்மிது அமெரிக்கப்படைகள் குண்டுகள் பொழிந்த போது அகிகித்தோ மற்றும் அவரின் சகோதரர் மசகித்தோ இருவரும் டோக்கியோவை விட்டு வெளியேறினர். அப்போது ஆங்கில மொழியையும், மேற்கத்திய கலாச்சாரங்கள் பற்றியும் கற்றறிந்தார். பின்னர் ககுஷுயின் பல்கலைக்கழகத்தில் அரசியல் அறிவியல் துறையில் பட்ட மேற்படிப்பை படித்தார். ஆனாலும் அவரால் இறுதிவரை படித்துப் பட்டம் பெற முடியவில்லை.  
அகிகித்தோவின் தந்தை ஹிரோகித்தோ சனவரி 7, 1989 அன்று இறந்துவிட , அன்று முதல் பேரரசர் அரியணையில் அமர்ந்து ஜப்பான் நாட்டின் பேரரசராக பொறுப்பேற்றுக் கொண்டுள்ளார்.
# அக்கிகித்தோ

## திருமணம்

1959 ஆம் ஆண்டு ஏப்ரல் 10 ஆம் நாள் நிஷ்ஹின் நிறுவனத்தின் அதிபரான ஹிடசபுரோ சோதாவின் மகள் மிச்சிகோ சோதா என்பவரைத் திருமணம் செய்துகொண்டார். இவர்களுக்கு மூன்று குழந்தைகள் பிறந்தது.
# அக்கிகித்தோ

## வாரிசுகள்

| பெயர் | பிறப்பு | திருமணம் | வாரிசு |  |
| --- | --- | --- | --- | --- |
| நருகித்தோ ,முடிசுடப்பட்ட இளவரசர் | 23 பிப்ரவரி 1960 | 9 ஜூன் 1993 | மசேகோ ஓவதா | ஐகோ |
| புமிகித்தோ இளவரசி | 30 நவம்பர் 1965 | 29 ஜூன் 1990 | இளவரசர் அகிஷினோ | மகோ
ககோ
ஹிஷாகித்தோ |
| சயகோ குரோதா, இளவரசி | 18 ஏப்ரல் 1969 | 15 நவம்பர் 2005 | யோஷிகி குரோதா | } |
# தமிழக சுற்றுலாத் தலங்களின் பட்டியல்

**தமிழக சுற்றுலாத்தலங்கள்**
# தமிழக சுற்றுலாத் தலங்களின் பட்டியல்

### அரியலூர்

1. கங்கைகொண்ட சோழீசுவரர் கோயில்
1. வைத்தியநாத சுவாமி கோயில் -திருமழப்பாடி
1. கலியுக வரதராஜ பெருமாள் கோயில்-கல்லங்குறிச்சி
1. வேட்டகுடி கரைவெட்டி பறவைகள் சரணாலயம்
1. சித்தமல்லி நீர்த்தேக்கம்-உடையார் பாளையம்
# தமிழக சுற்றுலாத் தலங்களின் பட்டியல்

### இராமநாதபுரம்

1. மன்னார் வளைகுடா உயிரியல் பூங்கா
1. இராமநாதசுவாமி கோயில்
1. திருப்புல்லாணி ஆதிஜெகந்நாதப்பெருமாள் கோயில்
1. உத்திரகோசமங்கை கோயில்
1. திருவாடானை
1. ஏர்வாடி தர்க்கா
1. ஒரியூர் தேவாலயம்
1. நயினார்கோயில்
1. இராமேஸ்வரம் தீவு
1. பாம்பன் பாலம்
1. தனுஷ்கோடி
1. நவபாஷாணம்
1. தேவிபட்டினம்
1. அரியமான் கடற்கரை
1. சித்திரங்குடி பறவைகள் சரணாலயம்
1. காஞ்சிரங்குளம்
1. மேலச்செல்வனூர் பறவைகள் சரணாலயம்
# தமிழக சுற்றுலாத் தலங்களின் பட்டியல்

## ஈரோடு

1. பண்ணாரி மாரியம்மன் கோயில்
1. பவானி சங்கமேஸ்வரர் கோயில்
1. சென்னிமலை முருகன் கோயில்
1. கொடுமுடி வீரநாராயணப்பெருமாள் கோயில்
1. திண்டல் முருகன் கோயில்
1. பாரியூர் அம்மன் கோயில்
1. சிவன்மலை ஆருத்ர கபாலீஸ்வரர் கோயில்
1. பவானிசாகர்
1. கூடுதுறை
1. கொடிவேரி அணைக்கட்டு
1. தாளவாடி மலை.
# தமிழக சுற்றுலாத் தலங்களின் பட்டியல்

## கடலூர்

1. சிதம்பரம் நடராசர் கோயில்
1. பொன்னம்பலம்
1. காட்டு மன்னார் கோயில்
1. வடலூர் இராமலிங்க அடிகள் சத்திய ஞான சபை
1. புவனகிரி இராமலிங்க அடிகள் அவதரித்த தலம்
1. விருத்தாச்சலம் விருத்தகிரிஸ்வரர் ஆலயம்
1. கடலூர் திருவந்திபுரம் தேவநாத சுவாமி கோயில் சின்ன திருப்பதி
1. திருப்பாதிரிப்புலியூர் பாடலேசுவரர் கோயில்
1. பிச்சாவரம் சதுப்புநிலக் காடுகள் (சுரபுன்னை காடுகள்)
# தமிழக சுற்றுலாத் தலங்களின் பட்டியல்

## கன்னியாகுமரி

1. பகவதிஅம்மன் கோயில்
1. அய்யா கோயில்
1. கன்னியாகுமரி
1. தாணுமாலயன் கோயில்
1. சுசீந்தரம் நாகராஜா கோயில்
1. நாகர்கோயில்
1. மண்டைக்காடு பகவதி அம்மன் கோவில்
1. சவேரியார் கோயில்
1. திருவட்டாறு
1. பீர்முகமது மசூதி
1. தக்கலை பத்மநாபபுரம் அரன்மனை
1. விவேகாநந்தர் மண்டபம்
1. காந்தி மண்டபம்
1. நாகர்கோயில்
1. கோவளம் கடற்கரை
1. உதயகிரிக்கோட்டை
1. முட்டம் கடற்கரை
1. முக்கூடல் சங்கமம்
1. கதிரவன் உதயம்,சந்திரன் மறைவு
1. திருவள்ளுவர் சிலை
1. திற்பரப்பு அருவி.
1. மாத்தூர் தொட்டி பாலம்
1. சங்கு துறை கடற்கரை
1. சிதறல் மலை கோவில்
# தமிழக சுற்றுலாத் தலங்களின் பட்டியல்

## காஞ்சிபுரம்

1. காஞ்சி வரதராஜப்பெருமாள்
1. காமாட்சியம்மன் கோயில்
1. ஏகாம்பரேஸ்வரர் கோயில்
1. குமரக்கோட்டம்
1. கைலாசநாதர் கோயில்
1. உலகளந்த பெருமாள் கோயில்கள்
1. காமகோடி பீடாதிபதி சங்கராச்சாரியார் மடம்
1. திருக்கழுக்குன்றம்
1. மதுராந்தகம் ஏரி
1. காத்தராமன் கோயில்
1. மேல்மருவத்தூர் ஆதிபராசக்தி கோயில்
1. மகாபலிபுரம்
1. கோல்டன் பீச்
1. கிஷ்கிந்தா
1. டிஸ்னிவேர்ல்ட்
1. பொழுதுபோக்கிடங்கள்
1. வண்டலூர் மிருகக்காட்சி சாலை
1. வேடந்தாங்கல் பறவைகள் சரணாலயம்
# தமிழக சுற்றுலாத் தலங்களின் பட்டியல்

## கிருட்டிணகிரி

1. ஒசூர் சந்திர சூடேசுவரர் கோயில்
1. அங்காளம்மன் கோயில்
1. தொரப்பள்ளி
1. இராஜாஜி நினைவு இல்லம்
# தமிழக சுற்றுலாத் தலங்களின் பட்டியல்

## கோயம்புத்தூர்

1. வெள்ளியங்கிரி சிவன்கோயில்
1. பேரூர் பட்டீஸ்வரர்
1. மருதமலை முருகன்
1. ஈச்சனாரி -விநாயகர்
1. மேட்டுப்பாளையம் சிவன்
1. பூண்டி முருகன் ஆலயம்
1. சிறுவாணி அணை
1. பெரியார் அருவி
1. டாப் ஸ்லிப்(ஆனை மலை)
1. வால்பாறை
1. அமராவதி அணை
1. திருமூர்த்தி சினைத்தள்ளர்
1. செங்குபதி
1. வைதேகி நீர் வீழ்ச்சி
1. பரளிக்காடு
# தமிழக சுற்றுலாத் தலங்களின் பட்டியல்

## சிவகங்கை

1. கண்ணாத்தாள் கோயில் .
1. காளையார் கோயில்
1. காளீஸ்வரர் கோயில்
1. பிள்ளையார்பட்டி கற்பக விநாயகர் கோயில்
1. திருக்கோஷ்டியூர் சௌமிய நாராயணப் பெருமாள் கோயில்
1. குன்றக்குடி முருகன் கோயில்
1. வேட்டன்குடி பறவைகள் சரணாலயம்
# தமிழக சுற்றுலாத் தலங்களின் பட்டியல்

## சென்னை

1. வடபழனி
1. மயிலாப்பூர்
1. திருவல்லிக்கேணி
1. ஜார்ஜ் டவுன் கோயில்கள்
1. சாந்தோம் சர்ச்
1. பெசன்ட் நகர் வேளாங்கண்ணி மாதாகோயில்
1. அஷ்ட லட்சுமி கோயில்
1. திருவேற்காடு
1. மாங்காடு கோயில்கள்
1. ஆயிரம் விளக்கு
1. திருவல்லிக்கேணி மசூதிகள்
1. மெரினா கடற்கரை
1. புனித ஜார்ஜ் கோட்டை
1. துறைமுகம்
1. கலங்கரை விளக்கம்
1. அண்ணா,எம்.ஜி.ஆர் சமாதிகள்
1. கிண்டி பாம்புப் பண்ணை
1. குழந்தைகள் பூங்கா
1. காந்தி மண்டபம்
1. இராஜாஜி,காமராஜ்,பகவத்சலம் நினைவிடங்கள்
1. பிர்லா கோளரங்கம்
1. பெரியார் அறிவியல் பூங்கா
1. கோல்டன் பீச்
1. மாமல்லபுரம்
1. டிஸ்ஸி வேர்ல்டு
1. கிஸ்கிந்தா
1. குயின்ஸ் லேண்டு
1. அறிஞர் அண்ணா உயிரியல் பூங்கா-வண்டலூர்
# தமிழக சுற்றுலாத் தலங்களின் பட்டியல்

## சேலம்

1. கோட்டை மாரியம்மன் கோயில்
1. தாரமங்கலம் கைலாசநாதர் கோயில்
1. சேலம் இராஜகணபதி கோயில்
1. சுகவனேஸ்வரர் திருக்கோயில்
1. குருவம்பட்டி உயிரியல் பூங்கா
1. ஏற்காடு
1. மேட்டூர் அணை
1. கந்தாஸ்ரமம்
1. உருக்காலை
1. ஏற்காடு மலை
1. பச்சை மலை
1. கஞ்ச மலை
# தமிழக சுற்றுலாத் தலங்களின் பட்டியல்

## தஞ்சாவூர்

1. தஞ்சைப் பெரிய கோயில்
1. புன்னைநல்லூர் மாரியம்மன் கோயில்
1. தாராபுரம் ஐராவதீஸ்வரர் ஆலயம்
1. சுவாமிமலை சுவாமிநாதசுவாமி கோயில்
1. திருநாகேஸ்வரம்
1. மல்லிப்பட்டினம்
1. புதுப்பட்டினம் டெல்டா கடற்கரை
1. ஒப்பிலியப்பன் கோயில்
1. பூண்டி மாதா பேராலயம்
1. வளத்தூர் மசூதி
1. திருவையாறு
1. சூரியநாராயணர் ஆலயம்
1. தியாகராஜ சுவாமிகள் சமாதி
1. தஞ்சை சரசுவதிமகால் நூலகம்
1. கல்லணை
1. கும்பகோணம் ஆதி கும்பேசுவரர் கோயில்
1. கும்பகோணம் இராமசுவாமி கோயில்
1. கும்பகோணம் சாரங்கபாணி சுவாமி கோயில்
1. கும்பகோணம் சக்கரபாணி கோயில்
1. கும்பகோணம் மகாமக குளம்
# தமிழக சுற்றுலாத் தலங்களின் பட்டியல்

## தருமபுரி

1. தீர்த்தமலை
1. சுப்பிரமணியர் கோயில்
1. ஒகேனக்கல் அருவி
1. அதியமான் கோட்டை
# தமிழக சுற்றுலாத் தலங்களின் பட்டியல்

## திண்டுக்கல்

1. பழனி தண்டாயுதபாணி சுவாமி திருக்கோயில்
1. திருமலைக்கேணி முருகன் கோயில்
1. திண்டுக்கல் அபிராமி அம்மன் ஆலயம்
1. கொடைக்கானல்
1. மலைக்கோட்டை
1. குக்கல் குகை
1. பசுமை பள்ளத்தாக்கு
# தமிழக சுற்றுலாத் தலங்களின் பட்டியல்

## திருச்சிராப்பள்ளி

1. உச்சிப்பிள்ளையார் கோயில்
1. தாயுமானவர் கோயில்
1. ஸ்ரீ ரங்கம்
1. திருவானைக்காவல் கோயில்கள்
1. சமயபுரம் மாரியம்மன் கோயில்
1. வயலூர் முருகன் கோயில்
1. மலைக்கோட்டை
1. கல்லணை
1. காவிரிக்கரை
# தமிழக சுற்றுலாத் தலங்களின் பட்டியல்

## திருநெல்வேலி

1. நெல்லையப்பர் கோயில்
1. தென்காசி திரிகூடமலை குறும்பலாநாதர் கோயில்
1. காசி விசுவநாதர் கோயில்
1. சங்கரன் கோயில்
1. பால்வண்ண நாதர் கோயில்
1. திருமலைபுரம்
1. இளையான்குடி சர்ச்சுகள்
1. பொட்டல் புதூர் பள்ளிவாசல்
1. பாபநாசம்
1. மணிமுத்தாறு
1. குற்றாலம் அருவிகள்
1. தேனருவி
1. செண்பக அருவி
1. ஐந்தருவி
1. புலி அருவி
1. பொங்குமா கடல்
1. களக்காடு முண்டந்துறை புலிகள் காப்பகம்
1. கிருஷ்ணாபுரம் வெங்கடாசலபதி கோயில்
1. கூந்தங்குளம்
1. அரியகுளம்
1. மூன்றடைப்பு பறவைகள் சரணாலயம்
1. திருமலைகோவில் ஸ்ரீமுருகன் கோவில்
1. கடையநல்லூர் ஸ்ரீஆஞ்சநேயர் கோவில்
1. அம்பாசமுத்திரம் மாஞ்சோலை தேயிலை தோட்டங்கள்
1. பழையகுற்றாலம்
1. பழத்தோட்ட அருவி
# தமிழக சுற்றுலாத் தலங்களின் பட்டியல்

## திருவண்ணாமலை

1. அருணாச்சலேஸ்வரர் கோயில்
1. திருவண்ணாமலை
1. ரேணுகாம்பாள் கோயில்
1. படவேடு
1. மாரியம்மன் கோயில்
1. வாழைப்பந்தல்
1. இரமண மகரிசி ஆசிரமம்
1. யோகி ராம் சுரத்குமார் ஆசிரமம்
1. சாத்தனூர் அணை-கலசப்பாக்கம்
1. பூண்டி சாமியார் சமாதி
1. பீமா நீர் வீழ்ச்சி
1. அமிர்தி வனவிலங்கு காட்சிசாலை
# தமிழக சுற்றுலாத் தலங்களின் பட்டியல்

## திருவள்ளூர்

1. திருவள்ளூர் வீரராகவ பெருமாள் கோயில்
1. திருத்தணி முருகன் கோயில்
1. திருவேற்காடு கருமாரியம்மன் கோயில்
1. பெரியபாளையம் பவானியம்மன் கோயில்
1. திருவாலங்காடு சிவன் கோயில்
1. ஊத்துக்கோட்டை சிவன் கோயில்
1. பழவேற்காடு
1. பூண்டி நீர்த்தேக்கம்
1. புழல் நீர்த்தேக்கம்
1. எண்ணூர் உப்பங்கழி
# தமிழக சுற்றுலாத் தலங்களின் பட்டியல்

## திருவாரூர்

1. திருவாரூர் தியாகராஜர் கோயில்
1. சிக்கல் சிங்காரவேலர் கோயில்
1. மன்னார்குடி இராஜகோபாலசாமி கோயில்
1. கமலாலயம் தெப்பக்குளம்
1. எட்டுக்குடி முருகன் கோயில்
1. மனுநீதிச் சோழன் மண்டபம்
# தமிழக சுற்றுலாத் தலங்களின் பட்டியல்

## தூத்துக்குடி

1. திருச்செந்தூர் முருகன் கோயில்
1. மணப்பாடு புனித சிலுவை ஆலயம்
1. கழுகுமலை முருகன் கோயில்
1. கயத்தாறு பெருமாள் கோயில்
1. முத்தலாபுரம் சிவன் கோயில்
1. சேக்ரட் ஹார்ட் கதீட்ரல்
1. ஹோலி டிரினிடி சர்ச்
1. தூத்துக்குடி துறைமுகம்
1. ஒட்டப்பிடாரம்
1. எட்டையபுரம்
1. பாஞ்சாலங்குறிச்சி
1. குலசேகரப்பட்டினம்
# தமிழக சுற்றுலாத் தலங்களின் பட்டியல்

## தேனி

1. பெரியாறு அணை
1. வீரபாண்டி அணை
1. கம்பம் பள்ளத்தாக்கு
1. சுருளி நீர் வீழ்ச்சி
1. வைகை அணை
1. சின்னமனூர் அணைக்கட்டு
# தமிழக சுற்றுலாத் தலங்களின் பட்டியல்

## நாகப்பட்டினம்

1. வேளாங்கண்ணி
1. நாகூர் தர்க்கா
1. பூம்புகார்
1. தரங்கம்பாடிக் கோட்டை
1. மயிலாடுதுறை மயூரநாதசுவாமி கோயில்
1. சீர்காழி சட்டைநாதசுவாமி கோயில்
1. திருக்கடையூர் அமிர்தகடேசுவரர் கோயில்
1. கோடியக்கரை காட்டுயிர் உய்விடம்
1. வைத்தீசுவரன்கோவில்
1. மயிலாடுதுறை ஐயாறப்பர் கோயில்
# தமிழக சுற்றுலாத் தலங்களின் பட்டியல்

## நாமக்கல்

1. திருச்செங்கோடு அர்த்தநாரீஸ்வரர் கோயில்
1. அறப்பளீஸ்வரர் கோயில்
1. நாமக்கல் குகைக்கோயில்
1. ஸ்ரீநரசிம்மர் கோயில்
1. சுகவனேஸ்வரர் கோயில்
1. கபிலமலை முருகன் கோயில்
1. தாரமங்கலம் சிற்பங்கள்
1. கைலாசநாதர் கோயில்
1. கொல்லிமலையில் ஆகாயகங்கை நீர்வீழ்ச்சி
1. திருச்செங்கோடு காந்தி ஆசிரமம்
# தமிழக சுற்றுலாத் தலங்களின் பட்டியல்

## நீலகிரி

1. தாவரவியல் பூங்கா
1. ஊட்டி ஏரி
1. தொட்டபெட்டா
1. நீலகிரி உயிர்க்கோளக் காப்பகம்
1. சிம்ஸ் பார்க்
1. கோத்தகிரி
1. கல்லட்டி அருவி
1. ஊட்டி
1. எமரால்டு ஏரி, உதகமண்டலம்
1. அவலாஞ்சி ஏரி
# தமிழக சுற்றுலாத் தலங்களின் பட்டியல்

## புதுக்கோட்டை

1. சித்தன்னவாசல்
1. கொடும்பாளூர்
1. விராலிமலை
1. ஆவுடையார் கோயில்
1. பொன்னமராவதி
# தமிழக சுற்றுலாத் தலங்களின் பட்டியல்

## பெரம்பலூர்

1. மதுரகாளியம்மன் கோயில்-சிறுவாச்சூர்
1. ஏகாம்பரேஸ்வரர் கோயில்-செட்டிக்குளம்
1. பாலதண்டாயுதபாணி சுவாமி கோயில்-செட்டிக்குளம்
1. பெரியதர்கா-லப்பைக்குடிகாடு
1. கல்மரம்-சாத்தனூர்
1. ரஞ்சங்குடி கோட்டை
1. மைலூத்து நீர்வீழ்ச்சி
# தமிழக சுற்றுலாத் தலங்களின் பட்டியல்

## மதுரை

1. மீனாட்சி அம்மன் கோயில்
1. திருப்பரங்குன்றம் முருகன் கோயில்
1. பழமுதிர்சோலை முருகன் கோயில்
1. கள்ளழகர் கோயில்
1. திருமலைநாயக்கர் மஹால்
1. தெப்பக்குளம்
1. புதுமண்டபம்
1. காந்தி அருங்காட்சியகம்
1. வௌவால் தோட்டம்
1. கான்சாகிப் தர்கா
1. லூர்து அன்னை மாதா கோயில்
1. வண்டியூர் மாரியம்மன் கோயில்
1. வைகை அணை
# தமிழக சுற்றுலாத் தலங்களின் பட்டியல்

## விருதுநகர்

1. ஸ்ரீவில்லிபுத்தூர் ஆண்டாள் கோயில்
1. இருக்கண்குடி மாரியம்மன் கோயில்
1. விருதுநகர் வேணுகோபாலசுவாமி கோயில்
1. அருப்புக்கோட்டை திருமேனிநாதர் ஆலயம்
1. திருச்சுழி வடபத்ரகாளியம்மன் கோயில்
1. பிளவக்கல் அணை
1. செண்பகத்தோப்பு சரணாலயம்
1. வெம்பக்கோட்டை
1. திருத்தங்கல்
# தமிழக சுற்றுலாத் தலங்களின் பட்டியல்

## விழுப்புரம்

1. திருக்கோவிலூர் உலகளந்த பெருமாள் கோவில்
1. திருக்கோவிலூர் வீரட்டேஸ்வரர் கோவில்
1. மரக்காணம் பூமீஸ்வரன் கோயில்
1. சாத்தனூர் டேம்
1. திருக்கோவிலூர் கபிலர் குன்று
1. உப்பளம் மரக்காணம்.
1. திருக்கோயிலூர் தபோவனம்
1. செஞ்சிக்கோட்டை
1. கல்வராயன் மலை
1. வேணுகோபாலசாமி கோயில்
# தமிழக சுற்றுலாத் தலங்களின் பட்டியல்

## வேலூர்

1. ஜலகண்டேஸ்வரர் ஆலயம்
1. இரத்தினகிரி முருகன் கோயில்
1. சோளிங்கர் நரசிம்மர் அனுமன் ஆலயங்கள்
1. வள்ளிமலை முருகன் கோயில்
1. மகாதேவமலை கோயில்
1. இரங்கநாதர் ஆலயம்
1. வேலூர்க் கோட்டை
1. முத்து மண்டபம்
1. ஏலகிரி
1. அமிர்தி காடுகள்
1. ஜவ்வாது மலை
1. ஸ்ரீபுரம் மகாலட்சுமி தங்க கோயில்
1. விண்ணரசி பேராலயம்
1. ஜலகம்பாறை நீர் வீழ்ச்சி
# நிக்கோ பிரொசுமானி

**நிக்கோ பிரொசுமானி** (Niko Pirosmani, Georgian: ნიკო ფიროსმანი, இயற்பெயர்: Nikolos Pirosmanaschwili, மே 5, 1862 - ஏப்ரல் 9, 1918) ஒரு சியோர்சிய ஓவியக் கலைஞர் ஆவார். இவர் இறந்த பின்னரே இவரது கலைப்படைப்புகளுக்கு சர்வதேச அங்கீகாரம் கிடைத்தது.
# நிக்கோ பிரொசுமானி

## வாழ்க்கை

நிக்கோ பிரொசுமானி கிழக்கு சியோர்சியாவில், மிர்சானியில்(Mirzaani) ஒரு நடுத்தரவர்க்க, விவசாயக் குடும்பத்தில் பிறந்தவர். இவர் அஸ்லான் பிரொசுமன்சுவிலி (Aslan Pirosmanashvili) ரெக்லே, ரோக்லிகிசுவிலி (Tekle Toklikishvili) தம்பதிகளின் மூன்று குழந்தைகளில் மூன்றாமவர். இவர்களுக்குச் சொந்தமாக ஒரு சிறிய திராட்சைத் தோட்டமும், சில பசுக்களும், எருதுகளும் இருந்தன. இவரது தந்தை1870 இல் இறந்து விட்டார். அதன் பின் இவர் இவரது சகோதரியுடன் ரிபிலிசி (Tbilisi) என்ற இடத்தில் வாழ்ந்தார். இரண்டு வருடங்களில் 1872 இல் இவரது சகோதரிகளான மரியமும், பெப்பேயும் இவரைக் கைவிட்ட நிலையில் இவர் அநாதை ஆனார்.
# நிக்கோ பிரொசுமானி

## தொழில்

இவர் 1872 இல் ரிபிலிசி (Tbilisi) புகையிரதநிலையத்திற்கு அண்மையில் ஒரு சிறிய குடியிருப்பில் வாழ்ந்து கொண்டு, ஒரு பணக்காரக் குடும்பத்தில் பணியாளாக வேலை செய்தார். அப்போது சியோர்சிய மொழியையும், உரூசிய மொழியையும் கற்றதோடு தன்பாட்டில் தானே ஓவியமும் வரையக் கற்றுக் கொண்டார். 1876 இல் மீண்டும் தனது சொந்த ஊரான மிர்சானிக்குத் திரும்பி விட்டார். 1882 இல் சுயமாக ஒரு ஓவியப்பட்டறையைத் திறந்தார். 1890 இல் ஒரு புகையிரத நடத்துனராக ஆக வேலை செய்தார். மூன்று வருடங்கள் கழித்து 1893 இல் இன்னொருவருடன் இணைந்து ஒரு பால்பண்ணையை ஆரம்பித்தார்.
# நிக்கோ பிரொசுமானி

## வீடற்றவர்

1901 இல் நிக்கோ பிரொசுமானி பால்பண்ணையில் இருந்தும் வெளியேறி விட்டார். அதன் பின்னர் இவர் மிகவும் ஏழ்மை நிலைக்குத் தள்ளப்பட்டு வீடற்றவர் ஆனார். தனது வாழ்க்கைத் தேவைகளுக்கு வீடுகளுக்குப் பெயின்ற் அடித்தும், கடைகளுக்கு பலகைகளில் வரைந்தும், வெவ்வேறு சிறிய சிறிய வேலைகள் செய்தும் சம்பாதித்தார். தனது ஓவியங்களை பண்டமாற்றாகக் கொடுத்தும் உணவு, குடிவகை, இரவுகளில் தங்குதற்கான சூடான இடங்கள் போன்றவற்றைப் பெற்றுக் கொண்டார்.
# நிக்கோ பிரொசுமானி

## வரலாறு

இவரைப் பற்றி யாரும் பெரிதாக அறிந்திருக்கவில்லை. முதன் முதலாக 1913 இலேயே சியோர்சிய செய்திப் பத்திரிகையான தெமி (Temi) இல் இவரைப் பற்றிய ஒரு கட்டுரை வெளியானது. இவரை உலகுக்கு அறியச் செய்தவர் டிற்றோ சுவாட்நட்சே (Dito Schewardnadze). 1916 இல் இவர் சியோர்சியாவுக்குச் ரிபிலிசுக்குச் சென்ற போது புகையிரதநிலையங்களிலும், உணவகங்களிலும், கடைகளிலும் நிக்கோ பிரொசுமானியின் ஓவியங்களை கண்டார். அதிலிருந்து அவருக்கு அனைத்து சியோர்சியக் கலைஞர்களின் படைப்புகளையும் காட்சிப் படுத்தும் எண்ணமும், கலைஞர்களைப் பட்டியலிடும் எண்ணமும் வந்தது. அவரது பட்டியலில் நிக்கோ பிரொசுமானியும் `தேசிய முக்கியத்துவம் வாய்ந்த கலைஞர்´ என்ற பட்டத்துடன் இணைக்கப்பட்டார்.
# நிக்கோ பிரொசுமானி

## ஓவியங்கள்

நிக்கோ பிரொசுமானியின் ஓவியங்கள் பெரும்பாலும் கிராமியச் சூழலை மையமாகக் கொண்டிருந்தன. பண்ணைகளிலும், உணவகங்களிலும் வேலை செய்பவர்கள், விலங்குகள் போன்றவற்றை வரைந்திருந்தார்.
# நிக்கோ பிரொசுமானி

## காதல்

நிக்கோ பிரொசுமானியின் பல ஓவியங்களில் மார்கரிட்டா என்ற பிரெஞ்சு நடிகை இடம் பிடித்திருக்கிறார். மார்கரிட்டா 1905 இல் சியோர்சியா வந்த போது நிக்கோவைச் சந்தித்திருக்கிறார். நிக்கோவுக்கு மார்கரிட்டா மீது தீராத காதல் இருந்ததாக அறியப்படுகிறது. இவரது காதலை ஒரு கதையாக சியோர்சிய எழுத்தாளர் சல்வா டடியானி (Schalva Dadiani) எழுதியுள்ளார்.
# நிக்கோ பிரொசுமானி

## இறப்பு

இவர் சரியான ஊட்டச்சத்தின்றியும், கல்லீரல் செயலிழிப்பினாலும் இறந்தார். இறப்பதற்கு முன் மூன்று நாட்கள் மிகவும் சுகவீனமுற்ற நிலையில், உதவிக்கு யாருமின்றி நிலக்கீழ் அறையில் நினைவற்ற நிலையில் இருந்தார். இவரது அயலவர் இவரை மருத்துவமனைக்கு எடுத்துச் சென்றும் பலனின்றி அங்கு இறந்து விட்டார். இவரது உடல் சென்ற் நீனோ(St.Nino) சுடலையில் அடக்கம் செய்யப்பட்டது. ஆனால் அச்சுடலையில் சரியாக எவ்விடத்தில் அடக்கம் செய்யப்பட்டார் என்பது எங்கும் பதியப் படவில்லை.
# நிக்கோ பிரொசுமானி

## நூல்களில்

- அல்பிரட் நுய்ற்ச்மன் (Alfred Nützmann) : *நிக்கோ பிரொசுமானி*. Henschelverlag, பேர்லின் 1975
- எறாஸ்ற் குஸ்நெச்சோவ் (Erast Kusnezow) : *நிக்கோ பிரொசுமானி: 1862-1918*. Aurora-Kunstverlag, லெனின் கிராட்1983
- பைஸ் குறிக்கர் (Bice Curiger) *Zeichen und Wunder. நிக்கோ பிரொசுமானி (1862-1918) und die Kunst der Gegenwart*. 1995,
- கிறிஸ்ரினே பவ்வ்வர்மைஸ்ரர் (Christiane Bauermeister) : *நிக்கோ பிரொசுமானி: சியோர்சிய ஓவியர் 1862-1918*. ஆர்கோன் (Argon), பேர்லின் 1988,
- 'பிரொசுமானி 1862 –1818. Musée des Beaux-Arts de Nantes, Edition MeMo, Nantes 1999,
# தடுக்கப்பட்ட நகர்

**தடுக்கப்பட்ட நகர்** (ஆங்கிலம்: *Forbidden City*; சீனம்: 紫禁城; பின்யின்: Zǐjinchéng) அல்லது **பெய்சிங் அரச அரண்மனை** (*Beijing's Imperial Palace*) அல்லது அரண்மனை அருங்காட்சியகம் எனப்படுவது சீன தலைநகர் பெய்சிங்கின் நடுவில் அமைந்துள்ள, பழம்பெருமை வாய்ந்த அரண்மனை வளாகமும் சீனாவின் அரசு மாளிகை கட்டிடங்களில் ஒன்றுமாகும். சீன மாண்டரின் மொழியில் *கு-காங்க்* என அழைக்கப்படும் இது மிங் மற்றும் கிங் பேரரசுகளின் அதிகார மையமாக கிட்டத்தட்ட ஐந்து நூற்றாண்டுகள் வரை செயல்பட்டது. ஆட்சி மாற்றம், போர் ஆகியவற்றின் காரணமாக, சீனாவில் சிதையாமல் பாதுகாக்கப்பட்ட பண்டைக்கால அரண்மனைகளுள் பெய்சிங் அரண்மனையும் ஒன்றாகும். பெய்ஜிங் நகரின் நடுநாயகமாக விளங்கும் இவ்வரண்மனை சீனாவின் பண்பாட்டை விளக்கும் மரபுச் சின்னமாகும். கி.பி. 1925 முதல் சீன அரண்மனை அருங்காட்சியகமாக விளங்கும் பெய்ஜிங் அரண்மனையின் கட்டிடப்பாணி கிழக்கு ஆசியா மற்றும் பிற கட்டடக்கலைப் பண்பாட்டு வளர்ச்சியில் பாதிப்பை ஏற்படுத்தியுள்ளது. 1987 இல் ஒரு உலக பாரம்பரியக் களமாக அறிவிக்கப்பட்டது. 74 எக்டேர் பரப்பளவில் பரந்து விரிந்திருக்கும் இதுவே உலகின் மிகப்பெரிய அரண்மனை வளாகம் ஆகும்.  
மிங் வம்ச மற்றும் சிங் வம்ச பேரரசர்களின் அரசு மாளிகையாக இருந்த பெய்சிங் அரண்மனை உலகின் பாதுகாக்கப்பட்ட பண்டைய மர கட்டமைப்புகளின் மிகப் பெரிய தொகுப்பாக யுனெஸ்கோ மூலம் பட்டியலிடப்பட்டுள்ளது.  
இது தற்பொழுது அருங்காட்சியமாக செயல்பட்டுவருகிறது. மொத்தம் 183 ஏக்கர் பரப்பளவில் 980 கட்டிடங்களை கொண்டு அமைந்துள்ள இவ்வளாகம் 1406–1420 காலகட்டத்தில் கட்டப்பட்டது. 1925 ஆம் ஆண்டில் துவங்கப்பட்ட அரண்மனை அருங்காட்சியகத்தில் மிங், க்யிங் வம்சங்களைச் சார்ந்த பல பழம்பெருமை வாய்ந்த மர வேலைப்பாடுகள் உள்ளன. உலகிலேயே மிக அதிக சிற்பங்களைக் கொண்டுள்ள இங்கு ஆண்டுதோறும் 1.7 கோடி மக்கள் வருகை தருகின்றனர். இதன் ஒருபகுதி தற்பொழுது தைபேயின் தேசிய அரண்மனை அருங்காட்சியகத்தில் உள்ளது.
# தடுக்கப்பட்ட நகர்

## பெயர்

பேரரசரின் அனுமதியின்றி யாரும் உள்ளே நுழையவோ வெளியே செல்லவோ அனுமதியில்லை என்பதால் இப்பெயர்பெற்றது. சீனத்தில் ஜிங் (தடுக்கப்பட்ட) செங் (நகர்).